Veiligheidswagte vas na hulle glo R1 miljoen steelDrie SBV-veiligheidswagte is Sondag in Selby, Johannesburg in hegtenis geneem na hulle glo R1 miljoen van dié maatskappy gesteel het. ŉ Polisiewoordvoerder, lt kol Tshishikhawe Ndou, sê vier mense tussen die ouderdomme van 29 en 31 het na bewering die geld van die sekerheidsmaatskappy gesteel en na die Vrystaat gevlug. Die polisie het inligting ontvang dat hulle na Johannesburg gaan terugkeer. Die polisie het hulle ingewag en by die Grasmere-tolhek in hegtenis geneem. Hulle huise is deursoek en R456 000 is teruggevind, het Ndou gesê. Hulle sal Maandag in die Johannesburg-landdroshof verskyn.